Сымаджэщым и пщIантIэр псыутххэмкIэ ягъэдахэ
Республикэ клиникэ сымаджэщым и пщIантIэр зэуэ псыутхитIым ягъэдэхэнущ. Зыр сымаджэщым и щIыхьэпIэ нэхъыщхьэмрэ абы и хирургие къудамэмрэ я зэхуакум, адрейр Лъынтхуэ узыфэхэм щеIэзэ центрым и гъунэгъуу щытынущ. Абы епха лэжьыгъэхэр жэпуэгъуэ мазэм ирихьэлIэу яухыну я мурадщ.
Республикэ клиникэ сымаджэщым и пщIантIэр сыт и лъэныкъуэкIи зыхуей хуэгъэзауэ щытынущ бжьыхьэм и кIэм ирихьэлIэу. Сымаджэщым и пщIантIэм удэзышэ, абы и къудамэхэр зэпызыщIэ лъэс лъагъуэхэр плиткэкIэ къращIыкI. Апхуэдэу абы щIэлъхэмрэ щIэупщIакIуэ къакIуэхэмрэ папщIэ зыгъэпсэхупIэ пщыIэ цIыкIуу 28-рэ ящIынущ, тетIысхьэпIэу 16 ягъэувынущ. ЦIыхухэм я шынагъуэншагъэр къызэгъэпэщын папщIэ сымаджэщым и пщIантIэм видео Iэмэпсымэхэр щагъэувынущ.
Уэдыжь Ислъам.
